Diari Oficial de la Generalitat Valenciana


Sumari del DOGV 4890, del 24-11-2004 (2004/11920)

Notificació a Edificontreras, SL. Expedient número VIVI/040502/620.
-------------------------------------------------------------------

### Dades del document

Número de DOGV
:   4890

Data del DOGV
:   24-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11281


Organisme emissor
:   Conselleria de Territori i Habitatge

Tipus de document
:   Anunci

Notificació a Edificontreras, SL. Expedient número VIVI/040502/620. [2004/A11433]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la proposta de resolució a Edificontreras, SL, amb expedient VIVI/040502/620.
  
Per ordre de l'instructor del procediment sancionador referit, a l'efecte previngut en el Reglament d'Habitatges de Protecció Oficial de 24 de juliol de 1968, us traslladem la proposta de resolució d'aquest, que us notifiquem perquè en prengueu coneixement, sota advertència que en el termini de 15 dies, a comptar des del següent al de la seua recepció, podeu al·legar el que considereu oportú en la vostra defensa, conforme al que estableix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador, i els documents que apareixen en el procediment són:
  
1. Denúncia
  
2. Informe tècnic
  
3. Ordre d'obres
  
4. plec de càrrecs
  
València, 11 d'agost de 2004.- El secretari d'actuacions: María Luisa Martí Llabata.
  
Vist el procediment sancionador VIVI/040502/620 seguit contra Edificontreras, SL, per infracció del règim legal que regula els habitatges de protecció oficial, iniciat per ordre de procedir del cap del Servei Territorial d'Habitatge i Projectes Urbans.
  
Resultant que són fets provats, i així es declara, que a l'habitatge situat a Aldaia, plaça Europa 1, presentava les deficiències assenyalades en el plec de càrrecs.
  
Resultant que la denúncia que va donar origen a aquest procediment la formula, en data 2 de desembre de 2002, José Miguel Ruiz Mondejar.
  
Resultant que l'instructor no considera procedent la pràctica de prova, a més de la ja practicada i la que consta en l'informe tècnic.
  
Resultant que en data 19/11/2003 es formula a l'expedientat l'oportú plec de càrrecs.
  
Resultant que en el plec de càrrecs no es formulen al·legacions.
  
Atés que els fets continguts en el primer resultant constitueixen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets continguts en el primer resultant.
  
Atés que la falta comesa per l'expedientat pot ser sancionada, segons el que disposa l'art. 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a aquest efecte li confereix l'Ordre de 9 de setembre de 2003, de la Conselleria de Territori i Habitatge.
  
Vistos la Llei 1/1997, de 21 de febrer, de la Generalitat Valenciana de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu us eleva la següent
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una sanció de 4.210 euros (quatre mil dos-cents deu euros).
  
2. Obligar l'expedientat que, per si o a costa seua, realitze en el termini de 15 dies les obres següents:
  
- Procedir a una nova col·locació de les teules desplaçades als aiguavés, ràfecs i careners a la coberta dels trasters situats al terrat de l'edifici, reblint-les amb morter cada cinc filades i solapar-les convenientment i substituint aquelles que han patit ruptures.
  
- La impermeabilització de la coberta de la caixa de l'escala i de la coberta plana transitable de l'edifici a la zona que origina filtracions en el menjador estar de l'habitatge número 10, mitjançant l'alçat del paviment ceràmic, la instal·lació de la nova membrana impermeabilitzant a les cassoletes de la coberta de la dita zona i, si és el cas, reparació d'aquesta.
  
- Reparació de fissures a la fàbrica de rajola cara vista a la façana principal de l'habitatge número 20 i número 2, mitjançant el segellament amb massilla de resines sintètiques.
  
- Reparar les fissures a les trobades dels forjats amb tancaments a patis de llums mitjançant el picat d'arrebossats, la instal·lació de malla de fibra de vidre i nou arrebossat de les zones fissurades.
  
- Reparació de les filtracions d'aigües pluvials al garatge en les trobades de la xarxa horitzontal de sanejament amb els tancaments, mitjançant l'aplicació de morters expansius i repàs del segellament de les juntes de formigonat en els mencionats murs de tancament.